**Önk/75-2/2021.**

**J e g y z ő k ö n y v**

Készült a Csongrád Városi Önkormányzat Képviselő-testületének **2021. augusztus 4-én** *(szerdán),* **10.00 órai**kezdettel megtartott **2.** (rendkívüli) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Gyovai Gáspár alpolgármester, Gyovai Zsolt, Dr. Kádár László Levente, Laczkó Zsolt, Nagypál Sándor, Dr. Somogyi Árpád, Dr. Törőcsik Attila képviselők, ***összesen 9-en,***

Dr. Juhász László jegyző, Kruppa István, a gazdálkodási iroda vezetője, Huszka Anita a Fejlesztési és Üzemeltetési Iroda munkatársa, Keller Ilona a Fejlesztési és Üzemeltetési Iroda munkatársa

Nagy László az Alföldvíz Zrt. vezérigazgatója, Horváth Lajos Felgyő polgármestere

**Napirend előtt:**

1./ Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 9 tagja jelen van.

A mai ülés napirendjét a kiküldött meghívó szerint bocsátja szavazásra.

A Képviselő-testület egyhangúlag, 9 igen szavazattal a következő határozatot hozza:

**78/2021. (VIII. 4.) önkormányzati**

H a t á r o z a t

Csongrád Városi Önkormányzat Képviselő-testülete a **2021. augusztus 4-ei** ülésének napirendjét a következők szerint állapítja meg:

**Z.** Csongrád tulajdonát képező vízi közmű vagyon helyzetének és az ahhoz kapcsolódó feladatellátási kötelezettségek teljesítésének áttekintése a feladatellátási kötelezettség Magyar Állam terhére történő átruházásának megalapozása érdekében.

* - - -

A Képviselő-testület ezt követően zárt ülésen folytatja a munkáját az ott hozott ***79/2021. (VIII.4.) önkormányzati*** határozat a következő:

2

**79/2021. (VIII.4.) önkormányzati**

Fjl/595-1/2021

H a t á r o z a t

Csongrád Városi Önkormányzat Képviselő-testülete megtárgyalta a „*Csongrád tulajdonát képező vízi közmű vagyon helyzetének és az ahhoz kapcsolódó feladatellátási kötelezettségek teljesítésének áttekintése a feladatellátási kötelezettség Magyar Állam terhére történő átruházásának megalapozása érdekében”* c. előterjesztést és az alábbi döntést hozza:

A rendelkezésre álló információk alapján a Képviselő-testület az ügyben érdemi döntést nem hoz. A Képviselő-testület kéri, hogy a Polgármester további egyeztetéseket folytasson az érintettekkel a végleges döntés megalapozása érdekében.

Határidő: folyamatos

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési Iroda és általa
3. érintettek

* - -

Bedő Tamás polgármester az ülést 11:30-kor bezárja.

K.m.f.

Bedő Tamás Dr. Juhász László

polgármester jegyző